text: Rigmand vil lave motorparadis i Vejle
  02 september 2014 kl. 12.48
  En velhaver vil lave et eksklusivt sted i Vejle for dyre biler, motorcykler og både.
  Bag planerne står godsejer Anders Kirk Johansen, skriver Vejle Amts Folkeblad. 
  Han kalder projektet MyGarage, og det skal have udstilling, salg, service og produktion af eksklusive biler, både og motorcykler.
  Anders Kirk Johansen oplyser, at der også er planer om at flytte produktion og salg af de meget dyre og eksklusive motorcykler fra Lauge Jensen i Horsens til MyGarage i Vejle.
  